
A  V  I  Z
- asupra proiectului de hotărâre privind  aprobarea protocoalelor de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni, judeţul Prahova în cadrul proiectului „HUB de Servicii MMSS-SII MMSS”


[bookmark: _GoBack]Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind aprobarea protocoalelor de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni, judeţul Prahova în cadrul proiectului „HUB de Servicii MMSS-SII MMSS”, am constatat  că acesta a fost iniţiat cu respectarea prevederilor legale în vigoare. Astfel,  la art. 112 alin. (1) din Legea nr. 292/2011 asistenţei sociale, cu modificările şi completările ulterioare, se precizează că, pentru asigurarea aplicării politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, autorităţile administraţiei publice locale au atribuţii privind administrarea şi acordarea beneficiilor de asistenţă socială şi a serviciilor sociale.
De asemenea, potrivit dispoziţiilor art. 129 alin. 2 lit. d) din O.U.G nr. 57/2019 privind Codul administrativ consiliul local are atribuţii privind gestionarea serviciilor de interes local, iar la alin (7) lit. b)  sunt menţionate serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială.
Faţă de cele de mai sus şi în conformitate cu prevederile art. 243 alin. (1) lit. a) din OUG nr. 57/2019 privind Codul administrativ, avizez favorabil acest proiect.

